**Szikszó Város Önkormányzat**

**Városüzemeltetési Bizottság**

**Szám: SZ/258-5/2020.**

**JEGYZŐKÖNYV**

Készült: 2020. július 13. napján 16.30 órakor a Szikszói Közös Önkormányzati Hivatal tárgyalójában megtartott Városüzemeltetési Bizottság ülésén.

**Jelen vannak: Városüzemeltetési Bizottság részéről:**

Marjai Pál elnök

Hetesi Gergely tag

**Szikszói Közös Önkormányzati Hivatal részéről:**

Kriván Ildikó gazdálkodási osztályvezető

Juhász Lilla jegyzőkönyvvezető

Meghívott:

Sváb Antal polgármester

dr. Piskóti István alpolgármester

Marjai Pál bizottsági elnök köszönti a jelenlévőket. Bejelenti, hogy az ülés határozatképes, azt megnyitja. Jegyzőkönyv hitelesítő személyére tesz javaslatot Hetesi Gergely bizottsági tag személyében. A Városüzemeltetési Bizottság a jegyzőkönyv hitelesítőre tett javaslatot – 2 fő van jelen a szavazásnál – egyhangúlag 2 igen szavazattal elfogadta. A jegyzőkönyvet Juhász Lilla a Szikszói Közös Önkormányzati Hivatal dolgozója vezeti.

Marjai Pál bizottsági elnök javaslatot tesz az ülés napirendjére az alábbiak szerint:

NAPIREND:

1./ A SIXO Tender Kft. 2019. évben végzett tevékenységéről, valamint a 2019. évi közfoglalkoztatási programok megvalósulásáról szóló beszámolójának elfogadása

2./ Szikszó Város Önkormányzat 2019. évi költségvetésének előirányzat módosítása

3./ Rendelet Szikszó Város Önkormányzat 2019. évi költségvetése végrehajtásáról

4./ Éves ellenőrzési jelentés és az összefoglaló éves ellenőrzési jelentés 2019. évről

5./ Rendelet elfogadása a helyi címer és zászló alapításáról és használatának rendjéről, valamint a településnév használatának rendjéről

6./ Döntés a „Szikszó-jegy” kibocsátásával kapcsolatban

7./Döntés TOP-1.1.1-15-BO1-2016-00007 azonosító számú, „Új iparterület kialakítása Szikszón a vállalkozások versenyképességének javítása, valamint a foglalkoztatás elősegítése céljából” című pályázat keretében kialakítandó ipari park megvalósítási helyszínének megváltoztatásról, új helyszín elfogadásáról.

8./ Döntés a Szikszó belterület 571/A helyrajzi számú ingatlanra bejegyzett elővásárlási jogról történő lemondásról

9./ Önkormányzati feladatellátást szolgáló fejlesztésre pályázat benyújtása.

Zárt ülés:

1./ Döntés az önkormányzat tulajdonában lévő 3800 Szikszó, Kassai út.57.1/5 szám alatti, és a Kassai u. 46. (3.ajtó) szám alatti „szociális” bérlakásokkal kapcsolatban

2./ Döntések a SIXO Fejlesztési Kft. önkormányzati tulajdonban lévő gazdasági társasággal kapcsolatban

* Egyebek

A bizottság a napirendre vonatkozó javaslatot – 2 fő van jelen a szavazásnál – egyhangúlag 2

igen szavazattal elfogadta és a fenti napirend szerint tartja ülését.

**NAPIREND:**

1./ A SIXO Tender Kft. 2019. évben végzett tevékenységéről, valamint a 2019. évi közfoglalkoztatási programok megvalósulásáról szóló beszámolójának elfogadása

Marjai Pál bizottsági elnök: röviden ismerteti az előterjesztés tartalmát, melyet elfogadásra javasol. Azt látja, és egyeztetett az ügyvezetővel is ezzel kapcsolatban, hogy meg kell találni a megfelelő vezetőket, jelenleg két csoportvezetőre lehet számítani.

dr. Piskóti István alpolgármester: véleménye szerint ez a beszámoló az elvégzett teendőkről szóló felsorolást tartalmazza, amelyet azért nem tud megfelelően értékelni, mert nem tudja, mihez viszonyítani az eredményeket. A tevékenységek világosan elkülönülnek a cégen belül, ezért célszerű lenne a közeljövőben, a cég minden tevékenységi területén, előre megtervezni a feladatokat, így azután látni fogják, mit teljesítettek belőle. Az év végére tehát egy tervvel kell rendelkezni a Sixo Tender Kft. 2021. évi tevékenységére vonatkozóan.

Sváb Antal polgármester: most van lehetőség a tervek összeállítására, de sajnos a vírus miatt ebből a szempontból is csúszásban vannak.

Marjai Pál bizottsági elnök: egyetért Alpolgármester Úrral a tervek felállításával kapcsolatban. Az irányítás jelenleg annyit jelent a Sixo Tender Kft. esetében, hogy az ügyvezető folyamatos „tűzoltást” végez és nem a felállított terv megvalósítására törekszik. Előző héten, két munkaterületen is azt figyelte meg, hogy a munkát félbehagyták a munkások, a levágott gallyakat az árokba dobálták és otthagyták. A vezető és a csoportvezetők felelőssége az, hogy a feladatokat megtervezze, kiadja, és azok végre is legyenek hajtva.

dr. Piskóti István alpolgármester: ugyanezt a problémát látták a kertészetben is. Kiegészítésül elmondja, hogy a gazdasági társaság működése legalább rendezett.

Hozzászólás nem volt, Marjai Pál bizottsági elnök szavazásra teszi fel a határozati javaslatot, melyet a Bizottság – 2 fő van jelen a szavazásnál – egyhangúlag 2 igen szavazattal elfogad és meghozza az alábbi határozatot:

**Szám: 19/2020.(VII.13.) VüB Határozat**

**Tárgy: A SIXO Tender Nonprofit Kft. 2019. évi tevékenységéről szóló beszámolójának elfogadása**

Szikszó Város Önkormányzatának Városüzemeltetési Bizottsága javasolja a Képviselő-testületnek, hogy fogadja el a SIXO Tender Nonprofit Kft. 2019. évről szóló egyszerűsített éves beszámolóját.

Felelős: a bizottság elnöke

Határidő: a következő bizottsági ülés

2./ Szikszó Város Önkormányzat 2019. évi költségvetésének előirányzat módosítása

Marjai Pál bizottsági elnök: az előterjesztést minden bizottsági tag megkapta. Megkéri a gazdálkodási osztályvezetőt, hogy röviden ismertesse a rendelet-módosítás lényegét.

Kriván Ildikó osztályvezető: a költségvetés végrehajtásáról szóló rendelet elfogadása előtt szükséges az előirányzat módosításának elfogadása. A kiadás és a bevétel közötti egyensúlyt meg kell tartani. A módosítások között szerepel olyan előirányzat, amely nem volt betervezve, például a plusz bevételi források miatt, mint a pályázati források. Másrészt technikai okok miatt is szükséges az előirányzat módosítása. Az elfogadott költségvetés egy terv, amely már másnap is változhat, a költségvetés előirányzatának módosítását akár minden hónapban el lehetne fogadnia a képviselő-testületnek, de a költségvetési zárszámadás előtt mindenképpen kötelező a módosítás elfogadása. Megfigyelhető a teljesítési oldalon, hogy az előirányzatok nem lettek maradéktalanul teljesítve.

Marjai Pál bizottsági elnök: azt nem érti, miért van 800 millió forint különbség az eredeti és a módosított összeg között.

Kriván Ildikó osztályvezető: a nagy különbségnél figyelembe kell venni azt is, hogy a kötelezettségvállalásnál, a könyvelő program számol az összes előző évi felhalmozott kintlévőséggel is.

Marjai Pál bizottsági elnök: akkor is soknak találja a különbséget.

Kriván Ildikó osztályvezető: tételesen nem tudja felsorolni, hogy miből adódik ez a különbség, de a nagyobb összegeket ki tudja emelni: például a víz ártámogatás eleve 65 millió forint különbséget jelent, ami az ÉRV. Zrt.-nek átadásra kerül. Ez az ÉRV Zrt. központi támogatása, amelyhez az önkormányzaton keresztül jut hozzá: az önkormányzat igényli meg, ide utalják át és 3 napon belül tovább is kell utalni az ÉRV Zrt. részére. De található benne további 22,5 millió forint állami támogatás, és a köznevelési támogatás is majdnem 3,5 millió forint összeggel növeli a különbséget. Ezek az állami támogatások kötelező számok, ezeken a sorokon nem tudnak módosítani a könyvelés során.

Marjai Pál bizottsági elnök: köszöni a tájékoztatást, megértette miről szól az előterjesztés.

dr. Piskóti István alpolgármester: a következő évben arra kell törekedni, hogy tartalékot képezzenek.

Hozzászólás nem volt, Marjai Pál bizottsági elnök szavazásra teszi fel a rendelet-tervezetet, melyet a Bizottság – 2 fő van jelen a szavazásnál – egyhangúlag 2 igen szavazattal elfogad és meghozza az alábbi határozatot:

|  |  |  |  |  |
| --- | --- | --- | --- | --- |
| **SZIKSZÓ VÁROS ÖNKORMÁNYZAT KÉPVISELŐ-TESTÜLETÉNEK** | | | | |
| **..../2020.(........)ÖNKORMÁNYZATI RENDELETE** | | | | |
| **Az önkormányzat 2019. évi költségvetéséről szóló 2/2019.(II.14.)** | | | | |
| **önkormányzati rendelet módosításáról** | | | | |
|  |  |  |  |  |
| **Szikszó Város Önkormányzatának képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:** | | | | |
|  |  |  |  |  |
| **1.§** | | | | |
|  |  |  |  |  |
| **Eredeti bevételi főösszeg: 2.879.000.000.-Ft** | | | | |
| **Eredeti kiadási főösszeg: 2.879.000.000.-Ft** | | | | |
|  |  |  |  |  |
| **A rendelet további §-ai az alábbi összegekre változtatják a főösszeget:** | | | | |
| **- bevételi főösszeg: 3.623.673.121.-Ft** | | | | |
| **- kiadási főösszeg: 3.623.673.121.-Ft** | | | | |
|  |  |  |  |  |
| **2.§** | | | | |
|  |  |  |  |  |
| **Önkormányzat előirányzat módosításai** | | | | |
|  |  |  |  |  |
| **Rovat** | **Megnevezés** | **Eredeti előirányzat** | **Aktuális módosítás** | **Módosított előirányzat** |
| **MŰKÖDÉSI BEVÉTELEK JOGCÍMEI** | | | | |
| **B111.** | **Helyi önkormányzatok működésének általános támogatása** | **105 590 878** | **4 784 325** | **110 375 203** |
| **B112.** | **Települési önk. egyes köznevelési támogatás** | **92 123 367** | **3 438 133** | **95 561 500** |
| **B113.** | **Települési önk. szociális, gyermekjóléti és gyermekétkeztetési feladatainak támogatása** | **139 149 206** | **22 497 736** | **161 646 942** |
| **B114.** | **Települési önk. kulturális feladatainak támogatása** | **6 789 310** | **964 781** | **7 754 091** |
| **B115.** | **Működési célú központosított előirányzatok** | **0** | **64 515 640** | **64 515 640** |
| **B116.** | **Helyi önkormányzatok kiegészítő támogatásai** |  | **0** |  |
| **B12.** | **Elvonások és befizetések bevételei** | **0** | **0** | **0** |
| **B13.** | **Működési célú garancia- és kezességvállalásból származó megtérülések államháztartáson belülről** | **0** | **0** | **0** |
| **B14.** | **Működési célú visszatérítendő támogatások, kölcsönök visszatérülése államháztartáson belülről** | **0** | **53 915 162** | **53 915 162** |
| **B15.** | **Működési célú visszatérítendő támogatások, kölcsönök igénybevétele államháztartáson belülről** | **0** | **0** | **0** |
| **B16.** | **Egyéb működési célú támogatások bevételei államháztartáson belülről** | **87 699 090** | **173 309 810** | **261 008 900** |
| **B1.** | **Működési célú támogatások államházt.-on belülről összesen** | **431 351 851** | **323 425 587** | **754 777 438** |
| **B3.** | **Közhatalmi bevételek összesen** | **688 000 000** | **434 708 465** | **1 122 708 465** |
| **B401.** | **Készlet-értékesítés ellenértéke** | **6 000 000** | **2 757 373** | **8 757 373** |
| **B402.** | **Szolgáltatások ellenértéke** | **57 125 000** | **18 794 441** | **75 919 441** |
| **B403.** | **Közvetített szolgáltatások ellenértéke** | **4 500 000** | **585 089** | **5 085 089** |
| **B404.** | **Tulajdonosi bevételek** | **96 042 188** | **-32 010 459** | **64 031 729** |
| **B405.** | **Ellátási díjak** | **350 000** | **103 499** | **453 499** |
| **B406.** | **Kiszámlázott általános forgalmi adó** | **103 254 960** | **2 757 312** | **106 012 272** |
| **B407.** | **Általános forgalmi adó visszatérülése** | **179 285 654** | **-176 087 654** | **3 198 000** |
| **B408.** | **Kamatbevételek** |  | **1 119** | **1 119** |
| **B409.** | **Egyéb pénzügyi műveletek bevételei** | **0** | **0** | **0** |
| **B410.** | **Biztosító által fizetett kártérítés (B410)** | **0** | **0** | **0** |
| **B411.** | **Egyéb működési bevételek (>=213+214) (B411)** | **5 000 000** | **-3 993 467** | **1 006 533** |
| **B4.** | **Működési bevételek összesen** | **451 557 802** | **-187 092 747** | **264 465 055** |
| **B61.** | **Működési célú garancia- és kezességvállalásból származó megtérülések államháztartáson kívülről** | **0** | **0** | **0** |
| **B62.** | **Működési célú visszatérítendő támogatások, kölcsönök visszatérülése az Európai Uniótól** | **0** | **0** | **0** |
| **B63.** | **Működési célú visszatérítendő támogatások, kölcsönök visszatérülése kormányoktól és más nemzetközi szervezetektől** | **0** | **0** | **0** |
| **B64.** | **Működési célú visszatérítendő támogatások, kölcsönök visszatérülése államháztartáson kívülről** | **13 740 000** | **70 054 014** | **83 794 014** |
| **B65.** | **Egyéb működési célú átvett pénzeszközök** | **7 458 803** | **10 928 085** | **18 386 888** |
| **B6.** | **Működési célú átvett pénzeszközök összesen** | **21 198 803** | **80 982 099** | **102 180 902** |
| ***A.*** | **MŰKÖDÉSI KÖLTSÉGVETÉSI BEVÉTELEK ÖSSZESEN (B1.+...+B6.)** | **1 592 108 456** | **652 023 404** | **2 244 131 860** |
| **B811.** | **Hitel-, és kölcsönfelvétel államháztartáson kívülről** |  | **0** |  |
| **B812.** | **Belföldi értékpapírok bevételei** | **0** | **0** | **0** |
| **B813.** | **Maradvány igénybevétele** | **920 119 734** | **148 065 200** | **1 068 184 934** |
| **B814.** | **Államháztartáson belüli megelőlegezések** | **0** | **0** |  |
| **B815.** | **Államháztartáson belüli megelőlegezések törlesztése** | **0** | **0** | **0** |
| **B816.** | **Központi, irányító szervi támogatás** | **354 755 209** | **33 345 453** | **388 100 662** |
| **B817.** | **Betétek megszüntetése** | **0** | **0** | **0** |
| **B.** | **MŰKÖDÉSI FINANSZÍROZÁSI BEVÉTELEK ÖSSZESEN (B811.+…+B817.)** | **1 274 874 943** | **181 410 653** | **1 456 285 596** |
| **C.** | **MŰKÖDÉSI BEVÉTELEK MINDÖSSZESEN (A+B)** | **2 866 983 399** | **833 434 057** | **3 700 417 456** |
| **FELHAMOZÁSI BEVÉTELEK JOGCÍMEI** | | | | |
| **B21.** | **Felhalmozási célú önkormányzati támogatások** | **0** | **54 000 000** | **54 000 000** |
| **B22.** | **Felhalmozási célú garancia - és kezességvállalásból származó megtérülések államháztartáson belülről** | **0** | **0** | **0** |
| **B23.** | **Felhalmozási célú visszatérítendő támogatások, kölcsönök visszatérülése államháztartáson belülről** | **0** | **0** |  |
| **B24.** | **Felhalmozási célú visszatérítendő támogatások, kölcsönök igénybevétele államháztartáson belülről** | **0** | **0** | **0** |
| **B25.** | **Egyéb felhalmozási célú támogatások bevételei államháztartáson belülről** | **102 373 303** | **-102 088 435** | **284 868** |
| **B2.** | **Felhalmozási célú támogatások államháztartáson belülről összesen** | **102 373 303** | **-48 088 435** | **54 284 868** |
| **B51.** | **Immateriális javak értékesítése** | **0** | **0** | **0** |
| **B52.** | **Ingatlanok értékesítése** | **264 398 507** | **-7 329 048** | **257 069 459** |
| **B53.** | **Egyéb tárgyi eszközök értékesítése** | **0** | **2 000** | **2 000** |
| **B54.** | **Részesedések értékesítése** | **0** | **0** |  |
| **B55.** | **Részesedések megszűnéséhez kapcsolódó bevételek** | **0** | **0** | **0** |
| **B5.** | **Felhalmozási bevételek összesen** | **264 398 507** | **-7 327 048** | **257 071 459** |
| **B71.** | **Felhalmozási célú garancia- és kezességvállalából származó megtérülések államháztartáson kívülről** | **0** |  |  |
| **B72.** | **Felhalmozási célú visszatérítendő támogatások, kölcsönök visszatérülése államháztartáson kívülről** | **0** |  | **0** |
| **B73.** | **Egyéb felhalmozási célú átvett pénzeszközök** | **0** | **0** |  |
| **B74.** | **Felhalmozási célú visszatérítendő támogatások, kölcsönök visszatérülése államháztartáson kívülről** | **0** | **0** |  |
| **B75.** | **Egyéb felhalmozási célú átvett pénzeszközök** |  |  |  |
| **B7.** | **Felhalmozási célú átvett pénzeszközök** | **0** | **0** | **0** |
| ***D.*** | **FELHALMOZÁSI KÖLTSÉGVETÉSI BEVÉTELEK ÖSSZESEN (B2.+B5.+B7.)** | **366 771 810** | **-55 415 483** | **311 356 327** |
| **B811.** | **Hitel-, és kölcsönfelvétel államháztartáson kívülről** |  | **0** | **0** |
| **B812.** | **Belföldi értékpapírok bevételei** | **0** | **0** | **0** |
| **B813.** | **Maradvány igénybevétele** | **0** | **0** | **0** |
| **B814.** | **Államháztartáson belüli megelőlegezések** | **0** | **0** | **0** |
| **B815.** | **Államháztartáson belüli megelőlegezések törlesztése** | **0** | **0** | **0** |
| **B816.** | **Központi, irányító szervi támogatás** | **0** | **0** | **0** |
| **B817.** | **Betétek megszüntetése** | **0** | **0** | **0** |
| ***E.*** | **FELHALMOZÁSI FINANSZÍZOZÁSI BEVÉTELEK (B811… +B817.)** | **0** | **0** | **0** |
| **F.** | **FELHALMOZÁSI BEVÉTELEK MINDÖSSZESEN (D+E)** | **366 771 810** | **-55 415 483** | **311 356 327** |
| **G.** | **BEVÉTELEK MINDÖSSZESEN (C+F)** | **3 233 755 209** | **778 018 574** | **4 011 773 783** |
| **MŰKÖDÉSI KIADÁSOK JOGCÍMEI** | | | | |
| **K1.** | **K1. Személyi juttatás** | **369 687 527** | **169 943 298** | **539 630 825** |
| **K2.** | **K2. Munkaadót terhelő járulékok és szoc. hozzájár. adó** | **73 121 847** | **14 222 467** | **87 344 314** |
| **K3.** | **K3. Dologi kiadások** | **522 240 858** | **168 769 971** | **691 010 829** |
| **K4.** | **K4. Ellátottak pénzbeli juttatásai** | **77 200 000** | **6 000 000** | **83 200 000** |
| **K5.** | **K5. Egyéb működési kiadások összesen** | **326 533 343** | **146 321 676** | **472 855 019** |
|  |  |  | **0** | **0** |
|  |  |  | **0** | **0** |
| **H.** | **MŰKÖDÉSI KÖLTSÉGVETÉSI KIADÁSOK ÖSSZESEN (K1.+…+K5.)** | **1 368 783 575** | **505 257 412** | **1 874 040 987** |
| **K911.** | **K911. Hitel-, kölcsöntörlesztés államháztartáson kívülre** |  | **0** |  |
| **K912.** | **K912. Belföldi értékpapírok kiadásai** | **0** | **0** | **0** |
| **K913.** | **K913. Államháztartáson belüli megelőlegezések folyósítása** | **0** | **0** | **0** |
| **K914.** | **K914. Államháztartáson belüli megelőlegezések visszafizetése** | **0** | **12 451 336** | **12 451 336** |
| **K915.** | **K915. Központi, irányítószervi támogatás folyósítása** | **354 755 209** | **33 345 453** | **388 100 662** |
| **K916.** | **K916. Pénzeszközök betétként elhelyezése** | **0** | **0** | **0** |
| **K917.** | **K917. Pénzügyi lízing kiadásai** | **0** | **0** | **0** |
| ***I.*** | **MŰKÖDÉSI FINANSZÍZOZÁSI KIADÁSOK (K911+…K917.)** | **354 755 209** | **45 796 789** | **400 551 998** |
| **J.** | **C. MŰKÖDÉSI KIADÁSOK MINDÖSSZESEN (H+I)** | **1 723 538 784** | **551 054 201** | **2 274 592 985** |
| **FELHALMOZÁSI KIADÁSOK JOGCÍMEI** | | | | |
| **K6.** | **K6. Beruházások** | **1 303 075 515** | **78 361 297** | **1 381 436 812** |
| **K7.** | **K7. Felújítások** | **185 140 910** | **129 603 076** | **314 743 986** |
| **K8.** | **K8. Egyéb felhalmozási kiadások** | **18 000 000** | **18 000 000** | **36 000 000** |
| ***K.*** | **FELHALMOZÁSI KÖLTSÉGVETÉSI KIADÁSOK ÖSSZESEN (K6.+K7.+K8.)** | **1 506 216 425** | **225 964 373** | **1 732 180 798** |
| **K.8** | **Általános tartalék** |  | **0** |  |
|  | **Céltartalék** |  | **0** |  |
| ***L.*** | **TARTALÉKOK** | **0** | **0** | **0** |
| **K911.** | **K911. Hitel-, kölcsöntörlesztés államháztartáson kívülre** | **4 000 000** | **1 000 000** | **5 000 000** |
| **K912.** | **K912. Belföldi értékpapírok kiadásai** | **0** | **0** | **0** |
| **K913.** | **K913. Államháztartáson belüli megelőlegezések folyósítása** | **0** | **0** | **0** |
| **K914.** | **K914. Államháztartáson belüli megelőlegezések visszafizetése** |  | **0** | **0** |
| **K915.** | **K915. Központi, irányítószervi támogatás folyósítása** | **0** | **0** | **0** |
| **K916.** | **K916. Pénzeszközök betétként elhelyezése** | **0** | **0** | **0** |
| **K917.** | **K917. Pénzügyi lízing kiadásai** | **0** | **0** | **0** |
| ***M.*** | **FELHALMOZÁSI FINANSZÍZOZÁSI KIADÁSOK (K911+…K917.)** | **4 000 000** | **1 000 000** | **5 000 000** |
| **N.** | **FELHALMOZÁSI KIADÁSOK MINDÖSSZESEN (K+L)** | **1 510 216 425** | **226 964 373** | **1 737 180 798** |
| **O.** | **KIADÁS MINDÖSSZESEN (J+N)** | **3 233 755 209** | **778 018 574** | **4 011 773 783** |
|  |  |  |  |  |
| **3.§** | | | | |
|  |  |  |  |  |
| **A rendelet 2020. . napján lép hatályba és a hatályba lépését követő napon hatályát veszti.** | | | | |

3./ Rendelet Szikszó Város Önkormányzat 2019. évi költségvetése végrehajtásáról

Marjai Pál bizottsági elnök: röviden ismerteti az előterjesztés tartalmát, melyet elfogadásra javasol. Technikailag ugyanarról van szó, mint az előző napirendi pontban?

Kriván Ildikó osztályvezető: itt azt kell elfogadnia a képviselő-testületnek, hogy mi volt a teljesítés a 2019-es évi költségvetésre vonatkozóan, de összefügg a két előterjesztés.

Marjai Pál bizottsági elnök: hogy áll az iparűzési adó fizetése? Az autópályaépítők is fizetnek az itt végzett munkáért iparűzési adót?

Kriván Ildikó osztályvezető: igen, az autópálya-építőknek is kell fizetni, de nehezen tudják követni, amióta az építésügy nem az önkormányzathoz tartozik. Ebben az évben még nem tudnak kalkulálni az iparűzési adóra vonatkozóan, mert egyrészt alapvetően az iparűzési adó bevallási ideje az éven kitolódott a járvány miatt szeptember 30-ig. Másrészt a tavalyi év végén a Hell cégcsoport tagjai töltöttek fel előre iparűzési adót, így az éven túlfizetésük keletkezett, ezt kompenzálja az önkormányzat a részükre.

Egyéb hozzászólás, módosító javaslat nem volt, Marjai Pál bizottsági elnök szavazásra teszi fel a rendelet-tervezetet, melyet a Bizottság – 2 fő van jelen a szavazásnál – egyhangúlag 2 igen szavazattal elfogadásra javasol a Képviselő-testületnek:

**SZIKSZÓ vÁROS önkormányzata**

**képviselő-testületének**

**......../2020. (.........) önkormányzati rendelete**

**a 2019. évi pénzügyi terv végrehajtásáról**

Szikszó Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §**

(1) Az önkormányzat képviselő-testülete a 2019. évi költségvetés végrehajtásáról szóló zárszámadást

|  |  |
| --- | --- |
| **2.040.394.298.-Ft** | **Költségvetési bevétellel** |
|  |  |
| **2.048.202.262.-Ft** | **Költségvetési kiadással** |
| **-7.807.964.-Ft** | **költségvetési maradvánnyal** |

|  |  |
| --- | --- |
| **1.079.556.410.-Ft** | **Finanszírozási bevétellel** |
|  |  |
| **17.451.336.-Ft** | **Finanszírozási kiadással** |
| **1.062.105.074.-Ft** | **költségvetési maradvánnyal** |

|  |  |
| --- | --- |
| **3.119.950.708.-Ft** | **Összes teljesített bevétellel** |
|  |  |
| **2.065.653.598.-Ft** | **Összes teljesített kiadással** |

hagyja jóvá.

(1) Az önkormányzat mérlegszerűen bemutatott kiadásait, bevételeit önkormányzati szinten az *1.1. mellékletben* foglaltaknak megfelelően fogadja el.

(2) A bevételek és kiadások, kiemelt előirányzatok, előirányzatok és azon belül kötelező feladatok, önként vállalt feladatok, államigazgatási feladatok szerinti bontásban az *1.2., 1.3., 1.4.* *mellékletek* szerint fogadja el.

(3) A működési bevételek és kiadások, valamint a tőkejellegű bevételek és kiadások mérlegét a *2.1. és a 2.2. melléklet* szerint fogadja el.

**2. §**

A képviselő-testület az Önkormányzat 2019. évi zárszámadását részletesen a következők szerint fogadja el:

(1) Az önkormányzat beruházási és felújítási kiadásait a *3. és a 4. melléklet* szerint hagyja jóvá.

(2) Az EU-s támogatással megvalósuló programok és projektek, valamint az önkormányzaton kívül megvalósult projektekhez való hozzájárulás pénzügyi elszámolását az *5. melléklet* szerint fogadja el.

(3) Az önkormányzat, közös hivatal és a költségvetési szervek bevételi és kiadási előirányzatainak teljesítését a *6.1,….6.n. mellékletekben* foglaltaknak megfelelően hagyja jóvá.

(4) A képviselő-testület a költségvetési szervek maradványát és annak felhasználását a 7*. mellékletnek* megfelelően hagyja jóvá, illetve engedélyezi.

(5) A képviselő-testület az önkormányzat állami támogatását jogcímenként a 8*. mellékletnek* megfelelően hagyja jóvá.

**3. §**

(1) A képviselő-testület utasítja az önkormányzat jegyzőjét, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.

(2) Az önkormányzat jegyzője és a költségvetési szervek vezetői a költségvetési maradványnak a 2020. évi előirányzatokon történő átvezetéséről gondoskodni kötelesek.

**4. §**

A képviselőtestület utasítja az önkormányzat jegyzőjét, hogy a költségvetési beszámoló elfogadásáról a költségvetési maradvány jóváhagyott összegéről, elvonásáról a költségvetési szervek vezetőit a rendelet kihirdetését követő 15 napon belül írásban értesítse.

**5. §**

Ez a rendelet 2020. ………………….-án lép hatályba.

4./ Éves ellenőrzési jelentés és az összefoglaló éves ellenőrzési jelentés 2019. évről

Marjai Pál bizottsági elnök: röviden ismerteti az előterjesztés tartalmát, melyet elfogadásra javasol. Véleménye szerint szükség lenne egy olyan belső ellenőrzést csináltatni, ami belső felhasználásra is jó lehetne. Jelenleg általános szövegek vannak benne megfogalmazva, és számára nem egyértelműek.

Kriván Ildikó osztályvezető: a belső ellenőrzési tervben a tárgyat megelőző év végén fogadja el a testület azt, hogy a következő évben mit fognak ellenőrizni. Intézmények tekintetében a 2019-es évben az óvoda tanügyi nyilvántartását, és az étkezők nyilvántartását vizsgálta a cég. Erre azért volt szükség, mert 2018-ban az ÁSZ átfogóan ellenőrizte ezeket és fogalmazott meg olyan hiányosságokat, amelyeket nehezen lehetett kivitelezni. Mivel egy Kft. végzi el az étkeztetés feladatát az óvodában, ezért az önkormányzat belső ellenőre nem jogosult egy nem önkormányzati tulajdonú gazdasági társaság könyvelését átnézni. Az önkormányzat tekintetében a belső ellenőrzés a 2018. évi zárszámadásra terjedt ki, ahol a mérlegtételeket minden esetben leltárral kell alátámasztani, amire az önkormányzatnál nem minden esetben került sor. Ezt a hiányosságot pótolják. Egy másik megállapítás szerint pedig az utalványrendeletek, amelyeket kinyomtatnak az ASP rendszerből, nem minden esetben tartalmazzák a kötelezettségvállalás sorszámát. Mivel a program nem jeleníti meg, rá fogják írni kézzel. Továbbá megállapította a belső ellenőrzéssel megbízott cég, hogy az átláthatósági nyilatkozatokról nem vezetnek nyilvántartást. A 200.000,- forintot meghaladó tételnél ezt rögzíteni szükséges.

Egyéb hozzászólás, módosító javaslat nem volt, Marjai Pál bizottsági elnök szavazásra teszi fel az előterjesztést, melyet a Bizottság – 2 fő van jelen a szavazásnál – egyhangúlag 2 igen szavazattal elfogadásra javasol a Képviselő-testületnek:

**Szám: 20/2020.(VII.13.) VüB Határozat**

**Tárgy: Éves belső ellenőrzési jelentés 2019. évről**

Szikszó Város Önkormányzatának Városüzemeltetési Bizottsága javasolja a Képviselő-testületnek, hogy tárgyalja meg az önkormányzat a 2019. évi éves ellenőrzési jelentésről szóló javaslatot és azt az éves ellenőrzési jelentésre vonatkozó javaslat melléklete szerinti tartalommal hagyja jóvá.

Felelős: a bizottság elnöke

Határidő: a következő bizottsági ülés

5./ Rendelet elfogadása a helyi címer és zászló alapításáról és használatának rendjéről, valamint a településnév használatának rendjéről

Marjai Pál bizottsági elnök: röviden ismerteti az előterjesztés tartalmát, melyet elfogadásra javasol.

dr. Piskóti István alpolgármester: a településnév használatára vonatkozóan eddig nem volt helyi szabályozás.

Sváb Antal polgármester: a rendelettel nem a „Szikszó” név használatát kívánják korlátozni, hanem engedélyhez szeretnék azt kötni.

dr. Piskóti István alpolgármester: elmondja, hogy a Sixo Tv részére nem kívánják majd megadni a névhasználat engedélyét, mert ebből már konfliktus alakult ki. Nem tartja etikusnak, hogy továbbra is használják a város nevét, pedig már nem ők vannak megbízva a városi televízió adásainak készítésével.

Egyéb hozzászólás, módosító javaslat nem volt, Marjai Pál bizottsági elnök szavazásra teszi fel a rendelet-tervezetet, melyet a Bizottság – 2 fő van jelen a szavazásnál – egyhangúlag 2 igen szavazattal elfogadásra javasol a Képviselő-testületnek:

**SZIKSZÓ VÁROS ÖNKORMÁNYZAT KÉPVISELŐ-TESTÜLETÉNEK  
…/2020.(…...) SZÁMÚ ÖNKORMÁNYZATI** **RENDELETE**

**a helyi címer és zászló alapításáról és használatának rendjéről, valamint a településnév használatának rendjéről**

Szikszó Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és i) pontjában meghatározott feladatkörében eljárva a következőket rendeli el:

**Az önkormányzat jelképei**

**1.§**

Az önkormányzat jelképei, mint a település történelmi múltjára utaló díszítő szimbólumok: a címer és a zászló.

**A címer leírása**

**2.§**

Az önkormányzat címere: kék színű csücsköstalpú pajzson zöld halmon ezüst színű madár áll, csőrében kétfelé ágazó ezüst színű szőlővenyigét tart, melyről jobb és bal felé egy-egy ezüst színű szőlőfürt csüng le, a pajzs felett hét ágú nyitott, arany és ezüst korona helyezkedik el kék és rubin berakásokkal. A csücsköstalpú pajzsot két zöld faág tartja, a pajzs alatt aranyszalag található SZIKSZÓ felirattal.

**A címer használatának köre és szabályai**

**3. §**

(1) Az önkormányzat címerét, mint díszítő és utaló jelképet használni lehet:

a) Az önkormányzat körpecsétjén, amely pecsétnyomó, illetőleg gumibélyegző. A pecsétnyomó esetében legkisebb 40 mm, gumibélyegző esetében legnagyobb 35 mm átmérőjű, megfelelő körirattal ellátva;

b) Az önkormányzat zászlaján és annak változatain;

c) Az önkormányzat szerveinek, a polgármesternek, a jegyzőnek készített levélpapírok fejlécén, illetve borítékján;

d) Az önkormányzat által kiadott díszokleveleken, emléklapokon, kitüntető vagy emlékérmeken;

e) A közös önkormányzati hivatal épületének bejáratánál, tanácskozótermében, és más protokolláris célt szolgáló helyiségeiben, a polgármester és jegyző irodáiban;

f) Az önkormányzat intézményei bejáratánál és vezetőinek irodáiban;

g) Az önkormányzat és szervei által megjelentetett, a település életével foglalkozó kiadványokon, meghívókon, emléktárgyakon;

h) A városba vezető utak mellett levő táblán

(2) Az önkormányzat címerével ellátott körpecsét az önkormányzat és más bel-, illetve külföldi önkormányzatok közötti kapcsolatokban protokolláris célból, illetőleg szerződések, megállapodások hitelesítésekor, valamint az önkormányzat belső működésével, és szervezeti felépítésével kapcsolatos rendelkezések, kitüntető oklevelek hitelesítésekor használható.

(3) Az önkormányzat címerével ellátott körpecsét hatósági eljárás során nem alkalmazható.

**4.§**

(1) A 3. § (1) bekezdésének g) pontjában meghatározottakon kívül más jogi személy, természetes személyek számára az általa készített kiadványokon, szórólapokon vagy jellegzetes terméken az önkormányzat címerének használatát - kérelemre - a jegyző javaslata alapján a polgármester engedélyezheti az önkormányzati hatósági ügyekre vonatkozó szabályok szerint.

(2) Kereskedelmi vagy reklámcélú felhasználás esetében a címer használatáért gyártási és forgalmazási díjat kell fizetni. A díj mértékét a jegyző javaslata alapján a polgármester állapítja meg.

(3) A díj megállapítása történhet egy összegben, havi vagy évi átalány formájában.

(4) A (3) bekezdésben szereplő átalány összege havi bontásban 1.000.-Ft-tól 50.000.-Ft-ig terjedhet.

**5.§**

(1) A címer használatára vonatkozó kérelemnek tartalmaznia kell:akérelmező megnevezését, címét,

1. a címerhasználat célját,
2. az előállítani kívánt mennyiséget (darabszámot),
3. a címer előállításának anyagát,
4. terjesztés, illetve forgalomba hozatal esetén ennek módját,
5. a használat időtartamát,
6. a címerrel díszítendő tárgy mintapéldányát (rajzát, fényképmásolatát stb.),
7. a felhasználásért felelős személy megnevezését,

(2) A címer használatára vonatkozó engedélynek tartalmaznia kell:

1. az engedélyes megnevezését és címét,
2. azelőállítás anyagát,
3. az engedélyezett felhasználás célját,
4. azelőállításra engedélyezett mennyiséget,
5. a felhasználás idejét, illetőleg az engedély érvényességének időtartamát,
6. a terjesztés, a forgalomba hozatal módjára vonatkozó esetleges kikötéseket,
7. a címer felhasználásáért felelős személy megnevezését,
8. amennyiben a címer használatáért díjat kell fizetni, a díj összegét.

(3) A kiadott engedélyekről a közös önkormányzati hivatal nyilvántartást vezet.

(4) Az engedély kiadását meg kell tagadni, ha a jelen rendelet 6.§-ában foglaltak betartása nem biztosított, vagy a címer tervezett használata a település nevét sértené.

(5) A kiadott engedélyt a polgármester visszavonhatja, ha a címer használata az engedélyben foglaltaktól eltérően, vagy a település hírnevét- illetőleg a címer szimbolikus jellegét sértő módon történik.

6.§

(1) Az önkormányzat címerének kicsinyítése csak olyan mértékű lehet, hogy az ne sértse a hiteles ábrázolást.

(2) Amennyiben nincs lehetőség az önkormányzat címerének eredeti színben való ábrázolására, akkor az csak a hordozó tárgy anyagának (fém, fa, bőr, kerámia stb.) színében, de a heraldika általános szabályainak és színeinek megtartásával történhet.

**A zászló leírása  
7.§**

(1) A zászlólap — 2:1 arányú, fekvő formátumú, 100 x 200 cm-es - fehér zászlóselyem, a zászlórúd felőli oldal kivételével oldalán 10 cm szélességű kék farkasfoggal.. Az önkormányzat címere a zászlólap közepén - színes megjelenítéssel, mindkét oldalon hímzéssel - foglal helyet

(2) Az önkormányzat zászlaja a közös önkormányzati hivatal tanácskozótermében kerül elhelyezésre.

**A zászló használata**

**8**.**§**

(1) A zászló lobogó formájában is használható. A zászló, illetve lobogó, vagy annak méretarányos változatai használhatók:

a) hivatalos állami ünnepek alkalmával, a Magyar Köztársaság zászlajával együtt,

b) a település életében jelentős események, ünnepségek és rendezvények alkalmából, más hivatalos zászlókkal együtt,

c) a képviselő-testület ülései alkalmával önállóan az ülés helyszínén,

d) nemzeti, megyei, illetőleg helyi gyászesemény alkalmával a fekete zászlóval együtt, félárbocra eresztve,

e) minden, a településsel Összefüggő, vagy az önkormányzat részvételével rendezett eseményen.

f) a kötelező zászlóhasználatra kijelölt középületeken a magyar nemzeti színű lobogó mellett - állandó használatra - ki kell rakni Szikszó város zászlaját is.

(2) A zászló előállításának engedélyezésére a címerre vonatkozó szabályokat kell alkalmazni.

**A településnév használata**

**9.§**

1. Szikszó Városának jogos, megalapozott érdeke fűződik ahhoz, hogy a település nevét méltatlanul és jogtalanul senki ne használja.

(2) A Szikszó településnév és ennek bármely toldalékos, valamint olyan formája, amely a Szikszó településnévhez fonetikailag (kiejtés alapján) megtévesztően hasonló, csak Képviselő-testület engedélyével használható:

1. létesítmény elnevezésében, gazdasági vállalkozás, civil-, vagy bármely egyéb szervezet elnevezésében, üzleti nyomtatványon, védjegyen, szabadalom címében,
2. áruminta és áru jelzésen, emblémán, jelvényen, kiadványon, dísz-, vagy emléktárgyon, egyéb termékeken,
3. sajtótermék címfeliratában – a jogszabály által meghatározott keretek között -  internetes portál létrehozásához domain névben,
4. kulturális és egyéb szervezett rendezvény megnevezésében.

(3) Nem engedélyköteles:

1. az a névhasználat, ami jogszabályon alapul,
2. az önkormányzat által alapított intézmények, gazdasági társaságok, egyéb szervezetek névhasználata.

(4) A településnév használatára irányuló kérelmet illeték- és díjmentesen, írásban lehet benyújtani a Képviselő-testület részére, a településnév használatáért nem kell díjat fizetni.

(5) A településnév használatát

a) azon szervezetek kérhetik, melyeknek székhelye vagy telephelye Szikszón található,

b) olyan jogi személyek, és jogi személyiség nélküli gazdasági társaságok kérhetik, amelyeknek székhelye Szikszó közigazgatási területén van, vagy kérelmükben valószínűsítik a településsel való kapcsolat, illetve a településhez való kötődés indokoltságát.

(6)  A kérelemnek tartalmaznia kell:

1. a kérelmező nevét (megnevezését) székhelyét, címét, telephelyét,
2. a szervezet létesítő okiratának másolati példányát,
3. a településnév tervezett használatának célját és módját,
4. használat időtartamát.

(7) A névhasználatról szóló engedélynek tartalmaznia kell:

1. a jogosult nevét, megnevezését, és székhelyét, címét, telephelyét,
2. az engedélyezett névhasználat célját és módját,
3. az engedély érvényességének időtartamát,
4. az engedélyezett név felvételével és használatával kapcsolatos egyéb kikötéseket.

(8) A kiadott engedély érvényességi ideje szólhat:

1. a tevékenység folytatásának időtartamára,
2. a kérelmező működési idejének időtartamára,
3. meghatározott időpontig vagy feltétel bekövetkeztéig történő felhasználásra,
4. egy alkalomra,
5. határozatlan időre.

(9) Az engedély kiadása megtagadható, ha:

1. a használat vagy annak célja, módja és körülményei Szikszó Város Önkormányzatának vagy a település lakosságának jogát, jogos érdekét sértené, vagy veszélyeztetné,
2. a használat, az alkalmazás módja vagy körülményei a közízlést sérti,
3. ugyanazon vagy hasonló tevékenység gyakorlásához már engedély került kiadásra a névhasználat tekintetében,
4. ugyanazon vagy hasonló nevet valaki már jogszerűen használja

(10)  A kiadott engedélyt vissza lehet vonni, ha a felhasználó az engedélyben meghatározott feltételeket, előírásokat megsérti.

(11) A kiadott engedélyt vissza kell vonni, ha

1. a használat vagy annak célja, módja és körülményei Szikszó Város Önkormányzatának vagy a település lakosságának jogát, jogos érdekét sérti, vagy veszélyezteti,
2. a használat, az alkalmazás módja vagy körülményei a közízlést sérti,
3. az engedélyes Szikszó nevet nem az engedélyben meghatározott módon, formában, illetve célra használja.

(12) A településnév használatának engedélyezéséről, az engedély elutasításáról, a névhasználat jogának visszavonásáról a Képviselő-testület dönt. A kiadott engedélyekről a Szikszói Közös Önkormányzati Hivatal nyilvántartást vezet.

(13) Amely szervezet a település nevét e rendelet hatályba lépése előtt felvette a Képviselő-testület által utólagos engedélyezés iránti kérelem benyújtására kötelezhető. E rendelet hatálybalépése előtt felvett településnév használatot a Képviselő-testület a jövőre nézve megtilthatja, ha

1. a használat vagy annak célja, módja és körülményei Szikszó Város Önkormányzatának vagy a település lakosságának jogát, jogos érdekét sértené, vagy veszélyeztetné,
2. a használat, az alkalmazás módja vagy körülményei a közízlést sérti,
3. ugyanazon vagy hasonló nevet valaki - jogszerűen - korábbi időponttól használ.

**Záró rendelkezések**

10. § (1) Ezen rendelet a kihirdetését követő napon lép hatályba.

(2) Hatályát veszti Szikszó Város Önkormányzata Képviselő-testületének a helyi címer és zászló alapításáról és használatának rendjéről szóló 36/2017.(XII.18.) számú rendelete.

6./ Döntés a „Szikszó-jegy” kibocsátásával kapcsolatban

Marjai Pál bizottsági elnök: ismerteti az előterjesztés tartalmát, melyet elfogadásra javasol. Kiegészítésül elmondja, hogy az előterjesztéshez két határozati javaslat tartozik.

Hozzászólás nem volt, Marjai Pál bizottsági elnök szavazásra teszi fel az I. számú határozati javaslatot, melyet a Bizottság – 2 fő van jelen a szavazásnál – egyhangúlag 2 igen szavazattal elfogad és meghozza az alábbi határozatot:

**Szám: 21/2020.(VII.13.) VüB Határozat**

**Tárgy: Döntés a Szikszó-jegy felhasználási idejének meghosszabbításával kapcsolatban**

Szikszó Város Önkormányzat Képviselő-testülete meghosszabbítja a 2019. évben a 218/2018.(XI.29.) K.T. Határozatával kibocsátott Szikszó-jegy és a Jövőt Építő Tégla támogatói jegy felhasználási határidejét 2020. augusztus 31. napjáig.

Felhívja továbbá a Szikszói Közös Önkormányzati Hivatalát, hogy a szerződésekben, és a szabályzatban foglalt határidőket ezen határozat alapján módosítsa.

Felelős: polgármester

Határidő: azonnal

Végrehajtásért felelős: szervezési, hatósági és humánigazgatósági osztályvezető

Törvényességi szempontból látta: jegyző

A II. számú határozati javaslatot, melyet a Bizottság – 2 fő van jelen a szavazásnál – egyhangúlag 2 igen szavazattal elfogad és meghozza az alábbi határozatot:

**Szám: 22/2020.(VII.13.) VüB Határozat**

**Tárgy: Döntés a „Szikszó jegy” kibocsátásával kapcsolatban**

Szikszó Város Önkormányzatának Képviselő-testülete a helyi szociális ellátásokról szóló 28/2011. (XII.02.) önkormányzati rendelete alapján az arra jogosult és azt kérelmező lakosok részére „Szikszó jegyet” ad. A „Szikszó jegy” egyszeri szociális támogatásra szolgál, mely 2021. szeptember 30. napjáig használható fel az alábbi elfogadóhelyeken:

* ZTR Kft.
* Szikszói Városi Szabadidőközpont és Könyvtár
* Szikszói Közös Önkormányzati Hivatal
* SIXO Tender Kft.
* Liga István egyéni vállalkozó (Liga Tüzép)
* Szemán József egyéni vállalkozó (Sarki Hús és Vegyes Élelmiszer Üzlet)
* Szikszói Szociális Szolgáltató Központ
* Ducsai Gergelyné egyéni vállalkozó (Tornyos ABC)
* Tóth Imre egyéni vállalkozó (Húsüzlet)

Felhatalmazza a polgármestert a szolgáltatókkal történő elfogadóhelyi szerződések megkötésére az előterjesztés mellékletét képező tartalommal

A „Szikszó jegy” kibocsátására a fedezetet Szikszó Város Önkormányzata a 2020. évi költségvetésébe betervezi, azt saját bevételéből biztosítja.

Felelős: polgármester

Határidő: azonnal

Végrehajtásért felelős személy: szervezési, hatósági és humánigazgatási osztályvezető

Törvényességi szempontból látta: jegyző

7./Döntés TOP-1.1.1-15-BO1-2016-00007 azonosító számú, „Új iparterület kialakítása Szikszón a vállalkozások versenyképességének javítása, valamint a foglalkoztatás elősegítése céljából” című pályázat keretében kialakítandó ipari park megvalósítási helyszínének megváltoztatásról, új helyszín elfogadásáról.

Marjai Pál bizottsági elnök: ismerteti az előterjesztés tartalmát, melyet elfogadásra javasol.

Marjai Pál bizottsági elnök szavazásra teszi fel a határozati javaslatot, melyet a Bizottság – 2 fő van jelen a szavazásnál – egyhangúlag 2 igen szavazattal elfogad és meghozza az alábbi határozatot:

**Szám: 23/2020.(VII.13.) VüB Határozat**

**Tárgy: Döntés TOP-1.1.1-15-BO1-2016-00007 azonosító számú, „Új iparterület kialakítása Szikszón a vállalkozások versenyképességének javítása, valamint a foglalkoztatás elősegítése céljából” című pályázat keretében kialakítandó ipari park megvalósítási helyszínének megváltoztatásról, új helyszín elfogadásáról**

Szikszó Város Önkormányzatának Városüzemeltetési Bizottsága javasolja a Képviselő-testületnek, hogy határozzon úgy, hogy TOP-1.1.1-15-BO1-2016-00007 azonosító számú, „Új iparterület kialakítása Szikszón a vállalkozások versenyképességének javítása, valamint a foglalkoztatás elősegítése céljából” című pályázat keretében kialakítandó ipari park megvalósítási helyszínét megváltoztatja, a projektet új helyszínen valósítja meg.

A projekt új megvalósítási helyszínei:

023/50 hrsz 2,56 ha

023/4 hrsz 9,32 ha

023/56 hrsz 1,42 ha

023/57 hrsz 0,88 ha

023/58 hrsz 2,25 ha

025/1 hrsz 1,14 ha

023/28 hrsz 0,99 ha\*

Összesen: 18,56 ha

A Képviselő-testület felhatalmazza a polgármestert a helyszín változtatással járó intézkedések megtételére.

Felelős: a bizottság elnöke

Határidő: a következő bizottsági ülés

8./ Döntés a Szikszó belterület 571/A helyrajzi számú ingatlanra bejegyzett elővásárlási jogról történő lemondásról

Marjai Pál bizottsági elnök: röviden ismerteti az előterjesztés tartalmát, melyet elfogadásra javasol. A felépítmény magántulajdonban van, de az ingatlan az önkormányzaté, így elővásárlási joga van a felépítményre, amelyről lemond.

Sváb Antal polgármester: nincsenek tervei az önkormányzatnak ezekkel az ingatlanokkal.

Hozzászólás nem volt, Marjai Pál bizottsági elnök szavazásra teszi fel a határozati javaslatot, melyet a Bizottság – 2 fő van jelen a szavazásnál – egyhangúlag 2 igen szavazattal elfogad és meghozza az alábbi határozatot:

**Szám: 24/2020.(VII.13.) VüB Határozat**

**Tárgy: Döntés a Szikszó belterület 571/A helyrajzi számú ingatlanra bejegyzett elővásárlási jogról történő lemondásról**

Szikszó Város Önkormányzatának Városüzemeltetési Bizottsága javasolja a Képviselő-testületnek, hogy mondjon le a Szikszó belterület 571/A helyrajzi számú ingatlanra bejegyzett elővásárlási jogról.

Felelős: a bizottság elnöke

Határidő: a következő bizottsági ülés

9./ Önkormányzati feladatellátást szolgáló fejlesztésre pályázat benyújtása

Marjai Pál bizottsági elnök: röviden ismerteti az előterjesztés tartalmát, melyet elfogadásra javasol. Egy pályázathoz kapcsolódóan kell döntést hozni, amelynek keretében az óvoda nyílászárói kerülnének kicserélésre.

Kriván Ildikó osztályvezető: tájékoztatásul elmondja, hogy a pályázat benyújtásra került 2020. július 9. napján.

Hozzászólás nem volt, Marjai Pál bizottsági elnök szavazásra teszi fel a határozati javaslatot, melyet a Bizottság – 2 fő van jelen a szavazásnál – egyhangúlag 2 igen szavazattal elfogad és meghozza az alábbi határozatot:

**Szám: 25/2020.(VII.13.) VüB Határozat**

**Tárgy: Önkormányzati feladatellátást szolgáló fejlesztésre pályázat benyújtása**

Szikszó Város Önkormányzatának Városüzemeltetési Bizottsága javasolja a Képviselő-testületnek, hogy Magyarország 2020. évi központi költségvetéséről szóló 2019. évi LXXI. törvény 3. melléklet II. 2. pont szerinti Önkormányzati feladatellátást szolgáló fejlesztések támogatása jogcímhez kapcsolódó pályázati kiírás alapján pályázatot nyújt be kötelező önkormányzati feladatot ellátó intézmények fejlesztése, felújítására vonatkozóan.

Pályázati alcél 70%-os kapacitás kihasználtságot meghaladó óvodai nevelést végző intézmény infrastrukturális fejlesztése, felújítása.

A felújítással érintett intézmény a Szikszói Városi Óvoda és Bölcsőde 3800 Szikszó, II. Rákóczi Ferenc út 64. szám, hrsz 672/1.

A beérkezett ajánlatok bontása, illetve értékelése alapján a legalacsonyabb érvényes ajánlati ár bruttó 6.150.338.-Ft.

A nyertes ajánlattevő:

KORMOS és TÁRSA Kft.

3530 Miskolc, Mártírok u. 1.

Az ajánlattétel alapján Szikszó Város Önkormányzatának **saját bevételei** terhére 3.075.169.-Ft önerőt biztosít a beruházás kivitelezéséhez.

A Képviselő-testület Hatalmazza fel a polgármestert a pályázattal kapcsolatos dokumentáció aláírására.

Felelős: a bizottság elnöke

Határidő: a következő bizottsági ülés

A bizottsági elnök ezután zárt ülést rendel el, melyről külön jegyzőkönyv készül.

Jegyzőkönyv lezárva 17 óra 30 perckor.

Kmf.

Marjai Pál Hetesi Gergely

bizottsági elnök hitelesítő